3 Ɛnna Solomon fii ase sɛ ɔresi Yehowa fi+ no wɔ Moria Bepɔw so+ wɔ Yerusalem, faako a ne papa Dawid+ siesiei wɔ Yebusini Ornan awiporowbea+ hɔ no; ɛhɔ na Yehowa yii ne ho adi kyerɛɛ Dawid no.2 Ofii ase sii ofi no wɔ n’ahenni afe a ɛto so anan mu, bosome a ɛto so abien no da a ɛto so abien.3 Fapem a Solomon to maa nokware Nyankopɔn no fi no, sɛnea na wosusuw nneɛma kan no,* ne tenten yɛ basafa 60, na ne tɛtrɛtɛ yɛ basafa 20.+4 Abantenten a ɛwɔ asɔredan no anim no, ne tenten ne asɔredan no tɛtrɛtɛ yɛ pɛ; ɛyɛ basafa 20,* na efi soro besi fam yɛ basafa 120;* ɔde sika kɔkɔɔ amapa faa emu nyinaa.+5 Ɔde ɔpopaw nnua sɛm asɔredan no mu na ɔde sika pa faa nnua no ho;+ afei nso ɔyɛɛ mmedua+ ne nkɔnsɔnkɔnsɔn mfoni wɔ so.*+6 Bio nso, ɔhyehyɛɛ aboɔden abo wɔ asɔredan no mu fɛfɛɛfɛ;+ sika kɔkɔɔ+ a ɔde yɛɛ adwuma no fi Parwaim.7 Ɔde sika kɔkɔɔ faa ofi no, ne mpuran, n’abobow ano, n’afasu, ne n’apon ho,+ na ɔyeyɛɛ kerubim mfoni* wɔ afasu no ho.+8 Ɔyɛɛ Kronkron Mu Kronkronbea dan* no+ nso; ne tenten ne asɔredan no tɛtrɛtɛ nyinaa yɛ basafa 20, na ne tɛtrɛtɛ yɛ basafa 20. Ɔde sika pa a ne dodow si dwetikɛse* 600 na ɛfaa mu.+9 Sika kɔkɔɔ a ɔde yɛɛ nnadewa no mu duru yɛ nnwetɛbona* 50; ɔde sika kɔkɔɔ faa abansoro adan no nso mu.10 Ɛnna osen kerubim abien sisii Kronkron Mu Kronkronbea dan* no mu, na ɔde sika kɔkɔɔ faa ho.+11 Kerubim no,+ yɛka wɔn ntaban nyinaa bom a, ne tenten yɛ basafa 20; ntaban no baako tenten yɛ basafa anum, na ɛka ɔdan no fasu; ntaban no baako nso tenten yɛ basafa anum, na ɛka kerubim baako no ntaban.12 Kerubim baako no nso ntaban baako tenten yɛ basafa anum, na ɛka ɔdan no fasu a ɛwɔ noho no; ntaban no baako nso tenten yɛ basafa anum, na ɛka kerubim baako no ntaban.13 Kerubim abien no ntaban a wɔatrɛtrɛw mu no tenten yɛ basafa 20; wogyinagyina wɔn nan so, na wɔn anim kyerɛ ɔdan no mu.*14 Afei nso, ɔde hama bruu ne ntama a ɛbere dum ne ntama kɔkɔɔ ne nwera pa+ yɛɛ ntwamutam,+ na ɔnwenee kerubim totoo mu.15 Afei ɔyɛɛ adum abien+ wɔ asɔredan no anim; ne tenten yɛ basafa 35, na ntaaso a ɛwɔ adum no biara so no yɛ basafa anum.+16 Ɛnna ɔyeyɛɛ nkɔnsɔnkɔnsɔn a ɛte sɛ kɔnmuade de totoo adum no so, na ɔyeyɛɛ biribi te sɛ granate akutu* 100 de sensɛn nkɔnsɔnkɔnsɔn no so.17 Ɔde adum no sisii asɔredan no anim; baako si nifa* na baako nso si benkum,* na ɔfrɛɛ nifa de no Yakin,* na ɔfrɛɛ benkum de no Boas.*
Ase Hɔ Nsɛm
^ Basafa a obiara nim no, na ɛyɛ sɛnt. 44.5. (ntk. 17.5), nanso ebinom susuw sɛ “sɛnea na wosusuw nneɛma kan,” a wɔaka ho asɛm wɔ ha no kyerɛ basafa foforo bi a na ne tenten yɛ sɛnt. 51.8 (ntk. 20.4). Hwɛ Nkh. B14.
^ Anaa “ne ntwemu ne ofi no tɛtrɛtɛ yɛ basafa 20.”
twi_Latn twi_Latn twi_Latn twi_Latn